بالنسبة للحنكليس ديال مهدية انا شخصيا ماعجبنيش و مشيت طالعت على اعمال النحات لي فايت دار باش نعطيه فرصة قبل مانحكم عليه و لكن تاهوما ماعجبونيش ! جاوني فيهم لمسة الهواية ! مامصروعينش كيما داكشي لي كانشوف على برا ! وانا متأكدة بلي فالمغرب كاينين نحاتين لي يقدرو يخدمو خدمة متقونة و جميلة ! و لكن الديفو ماشي فالنحات بوحدو حيت هوا دار داكشي لي كايعرف يدير الديفو فمجلس المدينة لي كايكور و يعطي للعور ! و يمكن انه كايعتابر فحال هاد الاعمال خضرة فوق طعام داكشي علاش كايدوزها لاي واحد يخدمها ! في حين انه فحال هاد المشاريع خاصهم لجنة مخصصة فيها ناس كايفهمو فالفن و التاريخ بجوج باش يختارو احسن حاجة تقدر تمثل ديك المدينة و اجملها! و ينظمو طلبات عروض و يخليو ديك الساعة المنافسة الشريفة تلعب دورها باش لي غايدير شي تمثال يكون عندو ما يكفي من الكفاءة باش يتقنو.